Општи подаци о часу:
	Назив школе:
	

	Разред/одељење:
	I

	Образовни профил:
	

	Време реализовања часа:
	

	Место реализовања часа:
	

	Наставнице:
	


Општи методички подаци о часу:
	Наставни предмет:
	Грађанско васпитање

	Наставна тема:
	Безбедност

	Наставна јединица:
	Последице угрожене безбедности младих

	Претходна наст. јединица:
	Да ли је наше друштво безбедно - безбедоносне претње, ризици, изазови за младе

	Наредна наст. јединица:
	Да ли је наше друштво безбедно?

	Тип часа:
	обрада

	Метод рада:
	групни рад

	Облик рада:
	радионица

	АВ средства и прилози: 
	Пано НАША питања – НАШИ одговори за текућа питања који стално стоји у простору за заједничко подучавање и размену
Прилог 1. – избор текстова из штампе у случају да није довољно или нема ученичких домаћих задатака; Прилог 2. – Мрежа бола; Прилог 3. – Матрица за анализу последица угрожености; Прилог 4. – Кључни појмови теме; Прилог 5. – видео клип за Ниш без насиља (https://mediareform.rs/video-kampanja-za-nis-bez-nasilja/ )

	Потрошни материјал:
	 маркери, флипчарт папир, по једна већа коверта за чланке за сваку групу, за сваког ученика по оловка, четвртина А4 папира и едукативни материјал.



	ПРИПРЕМНЕ   АКТИВНОСТИ


Циљеви часа:
- подстицање на истраживање феномена безбедности у различитим контекстима, у реалном и виртуелном окружењу
- анализа и извођење закључака о ученичким запажањима и прилозима
Исходи:
- ученици ће знати да класификују понашања према категоријама различитих врста насиља 
- ученици ће бити у стању да разумеју лична и осећања других особа
- ученици ће бити у стању да предвиђају потенцијалне последице које на младе оставља насиље у различитим контекстима
- ученици ће бити сензибилисани за личну одговорност у превенцији насиља
- ученици ће бити у стању да дају узајамне повратне информације о продуктима и садржајима домаћих задатака

МЕТОДОЛОШКО-САЗНАЈНИ ОКВИР
Кључни појмови и њихови аспекти релевантни за планирану обраду на часу:
	појам 
	опис појма

	и даље појмови са претходног часа, релевантни за тему
	 На табли, крупније наштампани и залепљени: насиље, физичко злостављање, емоционално злостављање, сексуално злостављање/злоупотреба, занемаривање детета, безбедност, безбедносни изазови, ризици и претње

	млади/младост
	Млади нису хомогена група, колико год да се чини да сви деле заједничку судбину. Када говоримо о младима у Србији, мислимо на популацију између 15 и 30 година, која обухвата различите подгрупе младих. Када говоримо о нехомогености младих важно је узети у обзир и међусобне људске разлике које многе младе још више стављају на друштвене маргине. Људску различитост могли би посматрати и у светлу поједностављених међусобних супротности: главни/ подређени, добар/ лош, виши/ нижи, али су највидљивије разлике на основу: расе, пола, година, националности и вероисповести, социјалног и материјалног статуса, политичког опредељења, сексуалне оријентације, сметњи у развоју, места становања, стила живота.... Младост је фаза живота између детињства и одраслог доба, посебно животно раздобље у којем се уз биолошко и психолошко сазревање одвија и процес укључивања појединца у друштвену заједницу. Током тог раздобља, од младих се очекује да развију вештине и способности којима би могли да преузму улоге у свим областима друштвеног деловања.
Важно је препознати младе и њихову посебну и важну улогу у друштву. Млади су садашњост и будућност друштва, ресурс иновација и покретачка снага развоја друштва. Због тога је неопходно континуирано и систематско улагање у развој младих и успостављање партнерског односа младих и државе како би се повећало активно учешће у друштву.

	млади у ризику/ осетљиве групе 
	Према попису из 2011. године, млади до 30 година чине око 20% укупног становништва Србије. Чињеница је да је велики број младих укључен у неке врсте ризика и ризичног понашања. Сам појам младих у ризику се односи на особе од 15 до 30 година које су жртве физичког или сексуалног насиља, који су напустили школу, починили насилно или делинквентно дело, покушали самоубиство, као и на младе припаднике националних мањина, младе са инвалидитетом, и младе из центара социјалних заштита или без претходног родитељског старања.  Осетљиве групе младих су подложније утицају опште друштвене дезорганизације и налазе се на друштвеној маргини, без икакве могућности да се њихове специфичне потребе и проблеми чују. Са оваквом нестабилном позицијом осетљиве групе младих налазе се у већем ризику од сиромаштва, различитих облика друштвених девијација и делинквентног понашања, злоупотребе психоактивних супстанци и развијања болести зависности, као и развијања менталних болести.
Зачарани круг ризичног понашања и маргинализације младих из осетљивих група може бити прекинут једино константном и континуираном сарадњом владиног и невладиног сектора, посебном пажњом посвећеном ресоцијализацији и системима социјалне, емоционалне и психолошке подршке.
Осетљиве групе младих, препознате у документу Национална стратегија за младе (2008): млади угрожени сиромаштвом; млади Роми; млади са инвалидитетом; млади који живе у избеглиштву и расељењу; млади повратници у процесу реадмисије; сетљиве групе младих с обзиром на пол; млади родитељи; млади без родитељског старања; млади улице.

	безбедност младих у јавном простору
	Иако се претње по личну безбедност у великој мери јављају унутар породице (породично насиље), унутар школе (вршњачко насиље), као и на радном месту (мобинг), личној безбедности у јавном простору је потребно дати посебну пажњу. Разни видови насиља на улицама као што су пљачке, разбојништва и сексуални напади који се свакодневно дешавају утичу на осећање страха код особа које изађу на улицу. Млади су специфична категорија јер се због животног стила и образаца понашања много чешће крећу градом у различитим временским периодима, те су склонији безбедносним претњама у јавном простору. Насиље се не дешава свима на исти начин и оно у великој мери зависи од фактора као што су старосна група, пол, сексуална оријентација или етничка припадност. Стога, не само да је лична безбедност појединца/ке у јавном простору важна из аспекта очувања безбедности особе, него је значајно да се особа и лично осећа безбедно и слободно и несметано шета градом.

	последице насиља
	Чин злостављања жртви руши и трајно оштећује свако осећање достојанства, самопоштовања, поверења у друге и изазива осећај беспомоћности, гађења према самоме себи и другима, осећај туге и издајства поверења одраслог – најближег, уз осећај кривице. 
Телесне последице су видљиве, зависно од употребљеног средства: модрице, убоји, ране, преломи са могућим инвалидитетима даље током живота. Увек су праћене и психичким последицама које су невидљиве, али се могу компликовати и појавити у смислу правог психичког обољења.
Деца изложена вршњачкој агресији пате од осећаја страха, тескобе и фрустрације.
Страх је врло непријатно осећање угрожености физичког и психичког интегритета, настало у егу услед опажања или антиципирања неке стварне или замишљене опасности. За поједину децу таква искуства су веома стресна, те се може развити и посттрауматски стресни синдром. Мешавина емоција коју тада доживљавају могу довести и до тежих облика патолошког психичког стања. Типичне последице стресних искустава у детињству су проблеми у учењу, физичке болести, тескоба и хроничан стрес. Психолошка осетљивост изазива појаву беса и насилног реаговања и у непретећим ситуацијама. Очајање и депресивност уз осећај безнађа може довест и до суицида. Не ретко се злостављана деца повлаче из породице, групе, друштва и уз поремећај афективитета улазе у стање депресивности. Код преко 50% случајева депресија, злоупотреба дрога и алкохола и поремећај понашања воде у суицид код деце изнад 12 година и адолесцената [19, 20,21].
Код сексуалног злостављања, јавља се стид као болан и моћан афекат, због осећаја физичке и психичке обнажености, што омета свеукупно даље функционисање. Искуство стида се врло тешко заборавља. Асоцијацијом на преживљено, осећање стида се поново врло интензивно проживљава и готово увек је праћено осећањем кривице. Стид указује на свест о дискрепанцији између идеалног селфа (какав желим да будем) и опаженог селфа (какав сам сада – јадан, осрамоћен, тужан).
Насилна деца своје деликвентно понашање могу наставити даље током живота, бавити се веома ризичним криминалним пословима, не размишљајући да и сами могу постати нечија мета.

	суицид
	Самоубиство или суицид је аутодеструктивни чин у којем човек свесно и намерно одузима себи живот. Самоубиство спада у водећа 3 узрока смрти младих у многим земљама у свету. Проценат самоубистава међу тинејџерима – у светским размерама – порастао је од 1986. до данас за 72 одсто (WХО, 2011). У овој популацији, нарочито су изражени покушаји самоубиства. Аутодеструкција код младих се најчешће испољава у виду самоповређивања, покушаја самоубиства и извршеног самоубиства. У Србији је забележен највећи скок самоубистава младих у периоду ратова а од 2000. године се бележи пад. Узроци суицида и суицидног понашања могу бити различити и не треба их бркати са поводима (лоша оцена, неостварена љубав, сукоб у породици…). Неке специфичности за настанак самоубиства или покушаја самоубиства младих: 
1) „Деструктивни коктел“ адолесценције - развојне промене и недовољан капацитет личности да се оне прихвате и савладају (нпр суочавање са страховима приликом превазилажења конфиката са родитељима, вршњацима и социјалном околином); 
2) “Акт против трпљења а не против живота“ - самоубиства младих као израз вишеструких потискивања и спутавања емоција (одвајање и изоловање од вршњака, губици, социјални неуспеси) и неподношљивог психичког трпљења, када су покушаји самоубиства удружени са депресивношћу, импулсивношћу и (ауто)агресивношћу; 
3) Фантазија о „животу после” - нарочито адолесценти, иако рационално знају да је смрт коначно стање, „ипак имају наду и представу да то можда није тако или да ће се десити неки срећан стицај околности којим ће избећи смрт – чак и они који скачу са висине, пуцају себи у главу или лежу на бомбу”
4) Facebook и sms као„нова места” за најаву и опоруку - пример заједничко самоубиство две младе девојке у Београду, које су скочиле са панчевачког моста у Дунав 2011. године, указује на „нова места“ најава аутодеструкција, а то су интернет, друштвене мреже, фејсбук и смс-поруке. То говори о вапају за помоћ усамљених, социјално одбачених и лично несрећних младих особа у виртуелном животу који остаје као једина спона са реалним друштвом
5) Утицај медија - сензационалистичко извештавање о самоубиствима могу бити важан контекст самоубистава младих, посебно кроз ефекат опонашања или имитације. Обично се опонашају начин или средства самоубиства. Такође, модел реаговања на одређене животне кризе и сукобе који искажу нпр. популарне јавне личности
6) Злоупотреба психоактивних супстанци - психоактивне супстанце могу утицати на јављање суицидалних мисли и понашања, али и обрнуто, суицидалне мисли могу утицати на њихово коришћење и бити средство лакшег спровођења у дело идеје о самоубиству (тзв. дезинхибитор). Процењује
се да је злоупотреба психоактивних супстанци присутна између једне четвртине и једне половине извршених самоубистава, као и да алкохолна интоксикација повећава ризик од самоубиства и до 90 пута
7) Социјална искљученост - подаци о драстичном повећању стопе самоубистава младих у Европи и САД у последње четири деценије коренсподирају са повећавањем више димензија социјалне искључености ове старосне групе, као што су: стопе незапослености и сиромаштва, потрошња, становање, опадање употребне вредности диплома на тржишту рада, усамљеност и досада

	трговина људима
	Трговина људским бићима је међународни, комплексан и јединствен феномен који укључује многе елементе, а ниједна земља у свету није поштеђена овог проблема. Трговина људима је један од најтежих облика кршења људских права, јер она угрожава право на живот, слободу и сигурност, често право на слободу кретања и, пре свега, право на слободу избора. Трговина људима је кривично дело које је регулисано чланом 388 Кривичног законика Републике Србије.
Трговина људима подразумева продају и куповину, тј. држање неке особе у циљу њене експлоатације, као и све друге радње које могу бити део тог процеса (нпр. превоз, скривање, чување и сл.). До експлоатације увек долази и она се одржава употребом силе, претње, довођењем у заблуду преваром, злоупотребом овлашћења и/или злоупотребом тешког положаја, или на неки други начин. Циљ трговине људима је остваривање зараде (или неке друге користи) кроз експлоатацију, било да се ради о сексуалној експлоатацији, принудном раду, принудном просјачењу, принуди на вршење кривичних дела, илегалном усвојењу, принудним браковима, трговини органима или неком другом облику.



	
Коришћени
 извори 

стручна 
литература

	- Брандер П. и аутори «КОМПАС», Приручник за образовање младих о људским правима, Савет Европе и Министарство за људска и мањинска права РСрбије, за издавача Група «Хајде да...», 2007.
- Водич за наставнике „Грађанско васпитање“ за 1. разред средње школе – МПС РСрбије, В. Дејановић и аутори
- Водич за рад са осетљивим групама младих; Мисија ОЕБС-а у Србији, Београд 2014.
- „Карактеристике самоубиства младих“, стручни рад: Александар Л. Југовић и Милица Луковић, Универзитет у Београду Факултет за специјалну едукацију и рехабилитацију, Београд, 2012.
- Публикација „Преживети насиље – последице по психичко и физичко здравље жртава породичног насиља и трговине људима“ са истоимене трибине, АСТРА, новембар 2016., Београд новембра 2016.
- https://e8.org.rs/ прилози и примери за наставника
- ученички прилози
- чланци из штампе и/или са информативних портала







	АРТИКУЛАЦИЈА  ЧАСА	
 
	Уводни део
                                                                                Оквирно време планирано за обраду: до 15  мин. 



Методе/технике/облици: за формирање повољних полазних околности и увод у рад
Зујајуће групе – рад малих група
 
Опис наставне ситуације. Активности наставника и ученика: 
- пре почетка часа наставник је припремио и поставио на столове за рад група: по два чланка као пример за угрожену или нарушену безбедност младих за случај да ученици ниду донели довољно сопствених прилога; који представљају различите типове насиља (породично, дигитално, вршњачко, родно, хулиганизам, суицид, трговина људима, злоупотреба ПСА..);; по онолико оловака и мањих папира за личне белешке колики ће бити обим мале групе  

- наставница позива ученике/це да се по слободном избору сместе за постављене столове и фромирају групе према броју прибора за писање

- даје инструкцију да између себе, у наредних десетак минута, тихо да се групе не би узајамно ометале, размене и продискутују примере које су донели као домаћи задатак (задатак са прошлог часа „Шта видим и шта ми се догађа“ - примери небезбедног понашања у насељу, друштву/екипи, породици и суседству, виртуелном окружењу). Уколико у некој од група не буде било ученичких прилога, могу прочитати дате текстове који су у ковертама и поразговарати о њима. Након истека реченог времена даће им се знак за други део задатка. На папирима могу записивати кључне речи које су у вези са њиховим личним запажањем о врсти и месту где се догодило насиље док слушају излагање чланова групе.

- по истеку планираног времена за размену дели групама по Прилог 2. и даје инструкцију: попунити кључним речима одговарајућа поља тако да се види како су разврстали насиље према месту на којем се десило и повредама које су запазили. Најављује да ће након овог разврставања свака група кратко описати своју колекцију случајева и представити табелу разврставања.

	Главни део
                                                                                    Оквирно време планирано за обраду: до 25 мин.        



Методе рада/технике/облици: 
Размена на великој групи; излиставање и анализа кључних последица насиља

Опис наставне ситуације. Активности наставника и ученика: 
- групе реферишу редом а наставник фасилитира могуће допуне или исправке које групе дају једна другој, бележећи на ФЧ последице у колонама

- наставница подстиче размену и дискусију група бележећи на ФЧ последице угрожене безбедности независно од места насиља на којем су их ученици запазили у три колоне не уписујући наслове за исте. Подстиче ученике да у излагању иду корак даље и да допуне поједине изражене емоције у  смислу:
- Навели сте физичке повреде, какве могу бити емоције жртве која је те повреде задобила?
- Ако је страх жртве доминантно осећање након насиља, које су његове могуће последице?
- Навели сте несигурност, како се осећа млада особа или дете када је несигурно?
- Ако је млада жртва или дете доживело/доживљава насиље у породици, какве могу бити последице на његов однос и понашање ван породице?
- Какве могу бити последице за онога ко је учествовао у навијачким нередима на утакмици?
- Како предвиђате да ће се понашати девојка која је силована на журци док је била под дејством алкохола?
- Шта очекујете да ће се догодити када ученик/ученица дође у школу и сазна да су увредљиве фотографије већ видели бројни вршњаци?
- Шта могу бити последице тешког физичког насиља? Туче? Употребе оружја или предмета за напад? За одбрану?
- Како изгледају делови града у којима знате да су активне насилничке групе? 
- Који је ризик у ситуацијама када се грађани задесе у јавном превозу заједно са групом „наоштрених“ навијача?

- наставница позива ученике/це да у групама израде још једну матрицу, будући да су не само реферисали већ и кратко промислили о некима од последица угрожене безбедности и даје групама Прилог 3.


	Завршни део
                                                                                    Оквирно време планирано за обраду: до 5 мин.   



Методе рада/технике/облици: за сумирање и повратну спрегу сазнања
Галеријска шетња, видео за крај, самоевалуација.

Опис наставне ситуације. Активности наставника и ученика: 
- тиха размена продуката и увођење оптимистичког погледа на могући излаз из тескобних увида

- наставница позива ученике да своје матрице оставе свако на свом столу, да ништа не коментаришу већ у смеру казаљке на сату обиђу, прочитају колико успеју за непун минут и мобилним телефоном сликају све продукте редом. Саопшти и да ће им дати знак када је шетња готова, да ће укупно разгледање трајати око три минута како би на крају свако био поново код свог стола. Знак за крај шетње ће бити звук видео клипа и потребно је да када га чују остану где су и исти погледају са позиција на којима су се затекли.

- након одгледаног видео клипа наставница позива све чланове да на својим матрицама упишу У или ВУ као оцену коју би дали свој групи за активност на часу.

- Евалуација – ученици уписују оцене на последњи заједнички продукт.

**********************************************************************************************************************************************************

ПРИЛОЗИ (унапред спремити, исецкати, умножити и сл. за групе / сваког ученика / пано…)

Прилог 1.  Мрежа бола (за рад група)
	Класификуј насиље

	према типу повреда које настају приликом насиља →
	
Физичко 
	
Емоционално 
	
Сексуално
	
Занемаривање

	према томе где / с ким се догађа насиље ↓
	
	
	
	

	Породица 


	
	
	
	

	Јавни простор (стадиони, улица, парк, кафић…)

	
	
	
	

	Вршњачка група (школа, дом, клуб…)

	
	
	
	

	Партнер 


	
	
	
	

	Дигитални простор


	
	
	
	

	

	
	
	
	

	

	
	
	
	




Прилог 2. Матрица за анализу последица угрожене безбедности младих (за рад група)
	ПОСЛЕДИЦЕ  УГРОЖЕНЕ  БЕЗБЕДНОСТИ  ДЕЦЕ И МЛАДИХ
на три кључна фронта

	Ти као особа – 
твоје личне последице (физичке, психичке, менталне…)
	Твоја породица – 
последице за твоје најближе (статус, односи, стабилност…)
	Држава и друштво –
последице за твоју и будућност земље, посла, напретка…

	
















	
	


Прилог 3. ИСКОРИСТИ СВОЈУ СНАГУ – подучи оне који не знају довољно
	млади
/младост
	Млади нису хомогена група, колико год да се чини да сви деле заједничку судбину. Када говоримо о младима у Србији, мислимо на популацију између 15 и 30 година, која обухвата различите подгрупе младих. Када говоримо о нехомогености младих важно је узети у обзир и међусобне људске разлике које многе младе још више стављају на друштвене маргине на основу: расе, пола, година, националности и вероисповести, социјалног и материјалног статуса, политичког опредељења, сексуалне оријентације, сметњи у развоју, места становања, стила живота.... Младост је фаза живота између детињства и одраслог доба, посебно животно раздобље у којем се уз биолошко и психолошко сазревање одвија и процес укључивања појединца у друштвену заједницу. Током тог раздобља, од младих се очекује да развију вештине и способности којима би могли да преузму улоге у свим областима друштвеног деловања.
Важно је препознати младе и њихову посебну и важну улогу у друштву. Млади су садашњост и будућност друштва, ресурс иновација и покретачка снага развоја друштва. Због тога је неопходно континуирано и систематско улагање у развој младих и успостављање партнерског односа младих и државе како би се повећало активно учешће у друштву.

	последице насиља
	Чин злостављања жртви руши и трајно оштећује свако осећање достојанства, самопоштовања, поверења у друге и изазива осећај беспомоћности, гађења према самоме себи и другима, осећај туге и издајства поверења одраслог – најближег, уз осећај кривице. 
Телесне последице су видљиве, зависно од употребљеног средства: модрице, убоји, ране, преломи са могућим инвалидитетима даље током живота. Увек су праћене и психичким последицама које су невидљиве, али се могу компликовати и појавити у смислу правог психичког обољења.
Деца изложена вршњачкој агресији пате од осећаја страха, тескобе и фрустрације.
Страх је врло непријатно осећање угрожености физичког и психичког интегритета, настало у егу услед опажања или антиципирања неке стварне или замишљене опасности. За поједину децу таква искуства су веома стресна, те се може развити и посттрауматски стресни синдром. Мешавина емоција коју тада доживљавају могу довести и до тежих облика патолошког психичког стања. Типичне последице стресних искустава у детињству су проблеми у учењу, физичке болести, тескоба и хроничан стрес. Психолошка осетљивост изазива појаву беса и насилног реаговања и у непретећим ситуацијама. Очајање и депресивност уз осећај безнађа може довест и до суицида. Не ретко се злостављана деца повлаче из породице, групе, друштва и уз поремећај афективитета улазе у стање депресивности. Код преко 50% случајева депресија, злоупотреба дрога и алкохола и поремећај понашања воде у суицид код деце изнад 12 година и адолесцената [19, 20,21].
Код сексуалног злостављања, јавља се стид као болан и моћан афекат, због осећаја физичке и психичке обнажености, што омета свеукупно даље функционисање. Искуство стида се врло тешко заборавља. Асоцијацијом на преживљено, осећање стида се поново врло интензивно проживљава и готово увек је праћено осећањем кривице. Стид указује на свест о дискрепанцији између идеалног селфа (какав желим да будем) и опаженог селфа (какав сам сада – јадан, осрамоћен, тужан).
Насилна деца своје деликвентно понашање могу наставити даље током живота, бавити се веома ризичним криминалним пословима, не размишљајући да и сами могу постати нечија мета.

	суицид
	Самоубиство или суицид је аутодеструктивни чин у којем човек свесно и намерно одузима себи живот. Самоубиство спада у водећа 3 узрока смрти младих у многим земљама у свету а нарочито су изражени покушаји самоубиства. Аутодеструкција код младих се најчешће испољава у виду самоповређивања, покушаја самоубиства и извршеног самоубиства. У Србији је забележен највећи скок самоубистава младих у периоду ратова а од 2000. године се бележи пад. Узроци суицида и суицидног понашања могу бити различити и не треба их бркати са поводима (лоша оцена, неостварена љубав, сукоб у породици…). Неке специфичности за настанак самоубиства или покушаја самоубиства младих: 
1) „Деструктивни коктел“ адолесценције - развојне промене и недовољан капацитет личности да се оне прихвате и савладају (нпр суочавање са страховима приликом превазилажења конфиката са родитељима, вршњацима и социјалном околином); 
2) “Акт против трпљења а не против живота“ - самоубиства младих као израз вишеструких потискивања и спутавања емоција (одвајање и изоловање од вршњака, губици, социјални неуспеси) и неподношљивог психичког трпљења, када су покушаји самоубиства удружени са депресивношћу, импулсивношћу и (ауто)агресивношћу; 
3) Фантазија о „животу после” - нарочито адолесценти, иако рационално знају да је смрт коначно стање, „ипак имају наду и представу да то можда није тако или да ће се десити неки срећан стицај околности којим ће избећи смрт – чак и они који скачу са висине, пуцају себи у главу или лежу на бомбу”
4) Facebook и sms као„нова места” за најаву и опоруку - пример заједничко самоубиство две младе девојке у Београду, које су скочиле са панчевачког моста у Дунав 2011. године, указује на „нова места“ најава аутодеструкција, а то су интернет, друштвене мреже, фејсбук и смс-поруке. То говори о вапају за помоћ усамљених, социјално одбачених и лично несрећних младих особа у виртуелном животу који остаје као једина спона са реалним друштвом
5) Утицај медија - сензационалистичко извештавање о самоубиствима могу бити важан контекст самоубистава младих, посебно кроз ефекат опонашања или имитације. Обично се опонашају начин или средства самоубиства. Такође, модел реаговања на одређене животне кризе и сукобе који искажу нпр. популарне јавне личности
6) Злоупотреба психоактивних супстанци - психоактивне супстанце могу утицати на јављање суицидалних мисли и понашања, али и обрнуто, суицидалне мисли могу утицати на њихово коришћење и бити средство лакшег спровођења у дело идеје о самоубиству (тзв. дезинхибитор). Процењује се да је злоупотреба психоактивних супстанци присутна између једне четвртине и једне половине извршених самоубистава, као и да алкохолна интоксикација повећава ризик од самоубиства и до 90 пута
7) Социјална искљученост - подаци о драстичном повећању стопе самоубистава младих у Европи и САД у последње четири деценије коренсподирају са повећавањем више димензија социјалне искључености ове старосне групе, као што су: стопе незапослености и сиромаштва, потрошња, становање, опадање употребне вредности диплома на тржишту рада, усамљеност и досада

	трговина људима
	Трговина људским бићима је међународни, комплексан и јединствен феномен који укључује многе елементе, а ниједна земља у свету није поштеђена овог проблема. Трговина људима је један од најтежих облика кршења људских права, јер она угрожава право на живот, слободу и сигурност, често право на слободу кретања и, пре свега, право на слободу избора. Трговина људима је кривично дело које је регулисано чланом 388 Кривичног законика Републике Србије.
Трговина људима подразумева продају и куповину, тј. држање неке особе у циљу њене експлоатације, као и све друге радње које могу бити део тог процеса (нпр. превоз, скривање, чување и сл.). До експлоатације увек долази и она се одржава употребом силе, претње, довођењем у заблуду преваром, злоупотребом овлашћења и/или злоупотребом тешког положаја, или на неки други начин. Циљ трговине људима је остваривање зараде (или неке друге користи) кроз експлоатацију, било да се ради о сексуалној експлоатацији, принудном раду, принудном просјачењу, принуди на вршење кривичних дела, илегалном усвојењу, принудним браковима, трговини органима или неком другом облику.



